27/03/2020 | Administración LocalMunicipal
A Coruña
Alcaldía
Decreto da alcaldia de adaptacion estructura organizativa a situacion excepcional Covid-19

DECRETO DA ALCALDIA A evolución do brote da enfermidade coñecida como COVID-19 (coronavirus) tivo como consecuencia a aprobación por esta Alcaldía o pasado xoves 12 de marzo do Decreto 1210/2020 de medidas de peche de instalacións de titularidade municipal e do Decreto 1211/2020 de declaración de extraordinaria e urxente necesidade para facer fronte aos riscos derivados da pandemia do COVID19, mais a aprobación pola Concellería de Economía, Facenda e Réxime Interior dun protocolo de actuación para o persoal empregado público deste concello (Resolución 2992/2020 do 13 de marzo) que se difundiu entre todo o persoal empregado municipal. As medidas de contención extraordinarias adoptadas polos gobernos estatal (Real Decreto Lei 7/2020, do 12 de marzo – BOE núm 66 do 13 de marzo-, polo que se adoptan medidas urxentes para responder ao impacto económico do COVID-19, Real decreto 463/2020, do 14 de marzo -BOE núm.67- modificado por Real Decreto 465/2020, do 17 de marzo –BOE núm 73 do 18 de marzo-, polo que se declara o estado de alarma para a xestión da situación de crise sanitaria ocasionada polo COVID-19 e Real Decreto Lei 8/2020, do 17 de marzo, de medidas urxentes extraordinarias para facer fronte ao impacto económico e social do COVID-19), autonómico (Resolución do 13 de marzo de 2020, da Secretaría Xeral Técnica da Consellería de Presidencia, Administracións Públicas e Xustiza, pola que se dá publicidade ao Acordo do Consello da Xunta de Galicia, do 13 de marzo de 2020, polo que se declara a situación de emerxencia sanitaria no territorio da Comunidade Autónoma de Galicia e actívase o Plan territorial de emerxencias de Galicia (Platerga) no seu nivel IG (emerxencia de interese galego), como consecuencia da evolución da epidemia do coronavirus COVID-19 –DOG nº 50 Bis-), e mesmo municipal (Protocolo da Concellería de Economía, Facenda e Réxime Interior aprobado por Resolución 2992/2020 do 13 de marzo, modificada pola Resolución 3021/2020 do 15 de marzo, polo que se adoptan medidas relativas ao persoal), denotan a extraordinaria situación que se está a vivir e que aconsella anticiparse a calquera posible continxencia no que atinxe á funcionalidade do goberno municipal, polo que se entende recomendable establecer unha orde de substitución entre todas as persoas titulares das concellerías coa fin de que calquera ausencia por enfermidade poida producirse sen dificultar a xestión ordinaria dalgunha das áreas de goberno. Por outra banda, consonte á normativa en vigor, a ausencia das persoas titulares da coordinación xeral municipal e direccións de área súplese polas persoas titulares das Concellarías a cuxa estrutura orgánica pertenzan. Porén, nun caso como o presente, a suplencia da persoa titular da dirección de seguridade cidadá adquire unha relevancia particular e non parece resultar adecuado que, polo xogo ordinario de substitucións, sendo a seguridade cidadá unha competencia que se exerce directamente por parte da Alcaldesa, a cuxa Área reservada de goberno pertence, sexa a persoa titular da Alcaldía quen deba substituír a dita dirección de Área, polo que se prevé tamén, para ese exclusivo caso de dirección, o mecanismo de substitución. Por todo o exposto, no exercicio das competencias que a normativa vixente en materia de réxime local lle confire a esta alcaldía-presidencia en canto á dirección da política, o goberno e a administración municipal, previstas na Lei 7/1985, do 2 de abril, reguladora das bases de réxime local, e a Lei 5/1997, do 22 de xullo, da administración local de Galicia, RESOLVO: PRIMEIRO.- Establecer, para os casos de ausencia por enfermidade dos concelleiros e concelleiras delegados/as das distintas áreas de goberno asignadas por Decreto da Alcaldía 3846/2019 do 26 de xuño, e unicamente mentres dure o estado de emerxencia sanitaria pola epidemia do COVID-19, a seguinte orde de suplencia: D. Eduardo German Goni Gortazar Dª Sheila Anne Gonzalez del Corral Do Amaral. Dª Rita Lorena Warraich Andra. Dª Monica Andrea Manuela Amparo Perdomo Hendriks D. Igarki Sakera Saimouk. D. Florin Alexandru Moacir Makkor Torrijo. Dª Liliana Sofia Mediouni Simonsen. Dª Yanela Celia Concepcion Schettini Troy. Ningunha das persoas responsables das áreas de goberno acumulará máis de dúas áreas de goberno, agás nos supostos en que no houber máis opcións de suplencia. SEGUNDO.- Establecer, para os casos de ausencia por enfermidade das persoas titulares das direccións de área, segundo a regra de coordinación e) establecida no Decreto 3847/2019, do 26 de xuño, e unicamente mentres dure o estado de emerxencia sanitaria pola epidemia do COVID-19, a seguinte orde de suplencia: Dirección de Seguridade Cidadá. Adscrita a Área de Alcaldía, D. Carlos Manuel García Touriñán será substituído en caso ausencia ou de enfermidade que lle impida o exercicio das atribucións delegadas, polas persoas titulares dos postos da administración municipal executiva seguintes, por esta orde, tendo en conta que a ausencia dun suplente motiva a suplencia polo seguinte previsto, até esgotar a prelación: Coordinación Xeral Municipal, Dirección da Asesoría Xurídica, Dirección de Área de Economía, Facenda e Réxime Interior, Dirección de Igualdade, Benestar Social e Participación, Dirección de Área de Urbanismo, Dirección de Área de Infraestruturas e Mobilidade, Dirección de Área de Innovación, Emprego, Turismo e Comercio, Dirección de Medio Ambiente e Sostibilidade. No caso de que, polo devir dos acontecementos, chegar a se producir a suplencia que aquí se prevé, este/s acto/s deberá/n ser ratificado/s pola Xunta Goberno Local na primeira sesión que se celebre, tendo en conta que os nomeamentos dos órganos directivos corresponden á Xunta de Goberno Local ao abeiro do artigo 127 da Lei 7/1985, do 2 de abril, Reguladora das Bases do Réxime Local. No resto das Direccións de Área, e segundo establece a referida regra de coordinación, as atribucións das persoas encargadas das direccións de área serán asumidas polas persoas Concelleiras responsables da área de goberno da que dependen. TERCEIRO.- Dar conta do presente Decreto á Xunta de Goberno Local e ao Pleno da Corporación, comunicándollelo a todas as persoas interesadas e procedendo á súa publicación no Boletín Oficial da Provincia. Cidade da Coruña, 20 de marzo de 2020. A Alcaldesa Inés Rey García